open-index/open-wikipedia-markdown huggingface dataset:
Kenney Jones

**Kenneth Thomas ”Kenney” Jones** (s. 16. syyskuuta 1948) on englantilainen rumpali, joka on vaikuttanut muun muassa Small Faces-, Faces- ja The Who -yhtyeissä. Jones tuli The Whon edesmenneen Keith Moonin tilalle loppusyksystä 1978. Kenney Jones on myös arvostettu studiomuusikko, joka on levyttänyt esimerkiksi Joan Armatradingin, Chuck Berryn, The Rolling Stonesin, Jerry Lee Lewisin, John Lodgen ja Wings-yhtyeen kanssa. 

## Ura
**Kenney Jones** tarttui rumpuihin 13-vuotiaana, kun hän perusti ystäviensä kanssa skiffle-yhtyeen. Hän oppi nopeasti soittamalla levyjen mukana, ja jo 15-vuotiaana hän työskenteli studiossa sessiorumpalina.  

1960-luvun puoliväliin mennessä hän oli jäsenenä paikallisessa yhtyeessä nimeltä The Pioneers, joka muuntautui myöhemmin Small Faces -yhtyeeksi. Kokoonpanossa soittivat myös kitaristi-laulaja Steve Marriott, basisti Ronnie Lane ja kosketinsoittaja Ian McLagen. Tämä kokoonpano julkaisi yhteensä neljä albumia, kunnes Marriott erosi perustaakseen Humble Pie -yhtyeen. Yhtyeen muut jäsenet päättivät jatkaa soittamista yhdessä, ja Small Faces lyhensi nimensä muotoon Faces. Yhtye otti uusiksi jäsenikseen The Jeff Beck Groupin laulajan Rod Stewartin ja kitaristi Ron Woodin.  

Vuonna 1974 Jones vieraili rumpalina The Rolling Stones -yhtyeen kappaleessa ”It’s Only Rock ’n’ Roll (But I Like It),” joka on vuosien saatossa noussut merkittäväksi rock-klassikoksi. The Faces hajosi kun Rod Stewart jätti yhtyeen keskittyäkseen soolouraansa, ja Ronnie Wood liittyi The Rolling Stonesiin vuonna 1975.

Marraskuussa 1978 The Whon kitaristi Pete Townshend pyysi 1960-luvun mod-piireistä tuttua Jonesia yhtyeeseen yliannostukseen kuolleen Keith Moonin korvaajaksi. The Who julkaisi Kenney Jonesin kanssa kaksi albmia: *[[Face Dances]]* (1981) ja *[[It’s Hard]]* (1982). Jones jätti The Whon vuonna 1988, koska hänen soittotekniikkansa ei miellyttänyt laulaja Roger Daltreytä.

1990-luvun alussa Jones palasi hetkeksi parrasvaloihin yhtyeessä The Law, jossa lauloi entinen Free- ja Bad Company -yhtyeiden keulahahmo Paul Rodgers. Yhtyeen ainoa, samanniminen debyyttialbumi ilmestyi vuonna 1991, mutta kokoonpano hajosi pian sen jälkeen. Sittemmin Jones on esiintynyt satunnaisesti muiden artistien levytyksillä.  

Jones tunnetaan konservatiivipuolueen kannattajana ja ketunmetsästyksen tukijana. Hänellä todettiin eturauhassyöpä syyskuussa 2013, josta hän toipui hyvin. Jones palasi lavalle The Whon kanssa kesällä 2014 soittamaan keikan Huntwoodin poolokerholla, jonka Jones itse omistaa. Vuonna 2018 häneltä julkaistiin elämäkertakirja *Let the Good Times Roll: My Life in Small Faces, Faces, and The Who.* 

## Lähteet
*http://www.getsurrey.co.uk/whats-on/music-nightlife-news/kenney-jones-play-who-stage-7253224#.U5jeD1lZ7Kk.facebook
*http://www.telegraph.co.uk/culture/music/rockandjazzmusic/3665294/Rocks-aristocrats-show-their-class.html
*http://www.getsurrey.co.uk/news/surrey-news/former-faces-drummer-kenney-jones-7197957
Autovaras

**Autovaras** on vuonna 1991 valmistunut suomalainen draamasarja, jonka on ohjannut ja käsikirjoittanut Taavi Kassila. Autovarkaan ensiesitys nähtiin Yle TV2:lla helmikuussa 1991. Sarjan pääosassa nähdään Antti Majanlahti.

## Juoni
Autovarkaan pääosassa on Jesse Ovaskainen (Majanlahti), joka on nuorisorikollinen. Kaverinsa Vekan (Sampsa Helminen) kanssa Jesse on varastanut autoista stereoita ja myynyt näitä eteenpäin. Jessellä on vaikeuksia kotona, hänen vanhempansa Marja-Leena (Tuija Ernamo) ja Purtsi (Matti Viironen) ovat eronneet ja Purtsista on tullut alkoholisti. Jesse haluaa myös tehdä vaikutuksen Tuijaan (Sanna Salminen) ja tätä varten hän varastaa hienon auton.

## Osat
* Osa 1: *Rikos*
* Osa 2: *Syyllisyys*
* Osa 3: *Sovitus*

## Rooleissa

## Lähteet
Metal Ligaenin kausi 2014–2015

**Metal Ligaenin kausi 2014–2015** oli Tanskan jääkiekon pääsarjan Metal Ligaenin 55. kausi. Tanskan mestaruuden voitti lopulta SønderjyskE Ishockey, jolle mestaruus oli historian yhdeksäs ja jo kolmas perättäinen.

## Joukkueet

## Runkosarja

### Sarjataulukko

Lähde: 


### Pistepörssi

### Maalivahdit

## Pudotuspelit

### Kaavio

Lähde: 

### Pistepörssi

### Maalivahdit

Vähintään neljä ottelua pelanneet maalivahdit.

## Lähteet
Egyptin asevoimat

**Egyptin asevoimat** () vastaa Egyptin sotilaallisesta puolustuksesta. Armeija on yhteensä noin 450 000 hengen vahvuinen.
Työläisäiti

**Työläisäiti** on Helsingin Alppiharjussa Sturenkadun ja Läntisen Brahenkadun risteykseen jäävässä puistikossa sijaitseva veistos. Kuvanveistäjä Panu Patomäen toteuttama *Työläisäiti* paljastettiin vuonna 1996.

Pronssiin valettu veistos on hieman luonnollista kokoa suurempi patsas, joka esittää lakanapyykkistä vettä pois vääntävää äitiä ja tytärtä. Kaupunkilaiset ovat nimeneet äitiä esittävän patsaan osan Lyyliksi ja tyttären Liisaksi. Usein tämän *Työläisäiti*-patsaan luo on tuotu kukkia, varsinkin äitienpäivänä, koska se on muistomerkki äidille. Patsas päljastettiin äitienpäivänä 12. toukokuuta 1996. Suuri joukko kaupunkilaisia oli kokoontunut tähän tilaisuuteen, jossa tasavallan presidentin puoliso rouva Eeva Ahtisaari toimi patsaan paljastajana. Ajatus tällaisesta muistomerkistä oli syntynyt neljä vuotta aikaisemmin vuonna 1992 Vallilan Päijänne-saunan saunaporukassa. Hankkeen toteuttajia olivat muun muassa niin sanotut Kirstarin jengiläiset, jotka asuivat lapsuudessaan Kirstinkadulla sekä monet muut hankkeeseen mukaan lähteneet kaupunkilaiset. Aktiiviset kaupunkilaiset toteuttivat tämän aloitteen ja patsastoimikunta järjesti hankeelle rahoitusta erilaisilla varainhankintatempauksilla. Veistoksen on sanottu olevan "jäntevää realismia".

Taideteos on antanut nimen koko pikkuruiselle puistolle. Tässä *Työläisäidin puistossa* on muutama puu, istutuksia ja kallio, johon patsas on kiinnitetty. Helsingin kaupunki järjesti vuonna 2004 patsaalle pysyvän valaistuksen 60-vuotislahjana presidentti Tarja Haloselle.

## Lähteet
Chaïm Soutine

**Chaïm Soutine** (1894–1943) oli juutalaista syntyperää ollut liettualais-ranskalainen taidemaalari. Vuonna 1910 hän opiskeli Vilnan akatemiassa ja vuodesta 1911 Pariisissa, jossa maalasi kiihkein siveltimenvedoin väreiltään hehkuvia, abstraktiutta läheneviä maisema- ja nuorukaiskuvia sekä karmeita aiheita kuten ruhoja. Hänen taiteessaan näkyy vahvoja ekspressionistisia vaikutteita ainakin Modiglianilta, van Goghilta ja El Grecolta. Soutine kuului Pariisin koulukuntaan. Hän oli aikansa ranskalaisista taidemaalareista ainoa, joka oli uransa alusta loppuun puhtaasti ekspressionisti. Hän oli itsensä kanssa ristiriidassa koettaessaan jäsentää pateettisten näkyjensä kaaosta. Soutinen ankara itsekritiikki sai hänet hävittämään töitään ja välttämään näyttelyihin osallistumista. Hänen mestaritöihinsä kuuluu ainakin *Punapukuinen nainen* (1922, yksityiskokoelmassa New Yorkissa). Hän teki myös muotokuvia, joissa on vaikutteita Modiglianilta.

## Lähteet
Hugh Fraser

**Hugh Fraser** (s. 7. lokakuuta 1950) on englantilainen näyttelijä, teatteriohjaaja ja kirjailija. Hänet tunnetaan erityisesti kapteeni Arthur Hastingsin roolista *[[Hercule Poirot (televisiosarja)|Hercule Poirot]]* -televisiosarjassa.

Myöhemmin Fraser on ryhtynyt kirjailijaksi. Hänen ensimmäinen romaaninsa *Harm*, julkaistiin vuonna 2015. Toinen romaani *Threat* julkaistiin vuonna 2016 ja kolmas romaani *Malice* vuonna 2017. 

## Valikoitu filmografia
* *[[Hercule Poirot (televisiosarja)|Hercule Poirot]]* (1989–2002, 2013–2014)
* *[[Pimeyden ytimessä (televisiosarja)|Pimeyden ytimessä]]* (1985)
* *[[Näkymätön vihollinen (elokuva)|Näkymätön vihollinen]]* (1992)
* *[[101 dalmatialaista (vuoden 1996 elokuva)|101 dalmatialaista]]* (1996)

## Lähteet

## Aiheesta muualla
* 
*
Niels Larsen Stevns

**Niels Larsen Stevns** (1864–1941) oli tanskalainen taidemaalari, joka maalasi ainakin uskonnollisia aiheita, maisemia, muotokuvia sekä freskoja. Hänen freskojaan on muun muassa H. C. Andersenin talossa Odensessa ja Hjørringin keskuskirjastossa, Helligångshusetissa Slagelsessa. Larsen Stevns oli myös kuvanveistäjä.. Monumentaalimaalauksessa Larsen Stevns seurasi Joakim Skovgaardia (1856–1936).

## Lähteet
Liesilampi

**Liesilampi**  eli **Liesilammi**  on Pirkanmaalla Parkanossa Kuivasjärven kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Liesilampi on osa Vääräjoen valuma-aluetta.

## Maantietoa
Lammen pituus on 250 metriä, leveys 100 metriä ja sen pinta-ala on 1,6 hehtaaria. Se sijaitsee keskellä ojitettua Liesinevaa, joiden suo-ojista vain yksi laskee lampeen. Toinen oja toimii laskuojana, joka yhtyy pohjoisempana Myllyluomaan ennen Matkuslammen kierto-ojia. Rantaviivan pituus on 550 metriä. Ranta on kauttaaltaan suota, jossa kasvaa harvaa puustoa. Lampi on autio, mutta sen rannan läheisyyteen johtaa traktorinura.

## Historiaa
Vanhassa 1800-luvulla valmistuneessa Parkanon ja Kihniön pitäjänkartassa lampi on piirretty nimettömänä keskelle koskematonta suota. Vuoden 1959 painetussa peruskartassa Liesilammesta oli kaivettu yhdysoja Myllyluomaan. Suolla näkyi tuolloin latoja, jotka on rakennettu joko heinänsäilytykseen tai turpeen kuivatukseen. Vasta vuoden 1985 peruskartassa suon pohjoisosa on ojitettu tiheästi.

## Lähteet
Michael Ankeny

**Michael Ankeny** (s. 17. tammikuuta 1991 Deep Haven) on yhdysvaltalainen alppihiihtäjä, joka edustaa Buck Hill Ski Racing Clubia.

Ankeny kilpaili maailmancupissa ensimmäisen kerran Kitzbühelin pujottelussa tammikuussa 2011. Maailmancupin pisteille hän pääsi ensimmäisen kerran Adelbodenin pujottelussa tammikuussa 2016 oltuaan 21:s. Parhaimmillaan hän on ollut 19:s Kitzbühelin pujottelussa tammikuussa 2016.

## Lähteet
Tim Kelley

**Tim Kelley** (s. 20. toukokuuta 1986 Burlington) on yhdysvaltalainen alppihiihtäjä, joka edustaa Cochran Ski Clubia.

Kelley kilpaili maailmancupissa ensimmäisen kerran Beaver Creekin pujottelussa joulukuussa 2006. Maailmancupin pisteille hän pääsi ensimmäisen kerran Wengenin pujottelussa tammikuussa 2016 oltuaan 12:s. Se on myös toistaiseksi hänen paras sijoituksensa maailmancupissa. Vailin / Beaver Creekin MM-kilpailuissa 2015 Kelley sijoittui pujottelussa 23:nneksi.

## Lähteet
Breezy Johnson

**Breezy Johnson** (s. 19. tammikuuta 1996) on yhdysvaltalainen alppihiihtäjä, joka edustaa Rowmark Ski Academya. Hän on syöksylaskun olympiavoittaja ja maailmanmestari.

Johnson sijoittui nuorten maailmanmestaruuskilpailuissa neljänneksi syöksylaskussa vuonna 2016. Ensimmäisissä aikuisten arvokilpailuissaan Sankt Moritzin MM-kilpailuissa 2017 hän sijoittui syöksylaskussa 15:nneksi ja supersuurpujottelussa 28:nneksi. Pyeongchangin olympialaisissa 2018 hän oli syöksylaskussa seitsemäs ja supersuurpujottelussa neljästoista. Cortina d’Ampezzon MM-kilpailuissa 2021 hän sijoittui syöksylaskussa yhdeksänneksi ja supersuurpujottelussa 15:nneksi. Vuonna 2022 hän jäi Pekingin olympialaisista pois polvivamman vuoksi. Saalbachin MM-kilpailuissa 2025 hän saavutti kultaa syöksylaskussa ja joukkuealppiyhdistetyssä. Milano-Cortinan olympialaisissa 2026 Johnson voitti kultaa syöksylaskussa 0,04 sekunnin erolla Saksan Emma Aicheriin nähden. Joukkuealppiyhdistetyssä hän sijoittui Mikaela Shiffrinin kanssa neljänneksi ja supersuurpujottelussa hän keskeytti.

Johnson kilpaili maailmancupissa ensimmäisen kerran Lake Louisen syöksylaskussa joulukuussa 2015 sijoittuen 41:nneksi. Maailmancupin pisteille hän pääsi ensimmäisen kerran Garmisch-Partenkirchenin syöksylaskussa helmikuussa 2016 oltuaan 28:s. Kymmenen parhaan joukkoon hän sijoittui ensimmäisen kerran oltuaan kymmenes Cortina d'Ampezzon syöksylaskussa tammikuussa 2017. Kaudella 2018–2019 hän ei kilpaillut lainkaan saatuaan polvivamman harjoitellessaan Chilessä syyskuussa 2018. Kesäkuussa 2019 hän loukkasi toisen polvensa harjoitellessaan kotimaassaan ja joutui leikkaukseen. Hän palasi maailmancupiin tammikuussa 2020.

Johnson saavutti ensimmäiset maailmancupin palkintosijansa oltuaan kolmas Val d’Isèren molemmissa syöksylaskuissa joulukuussa 2020. Hän sijoittui kolmanneksi myös tammikuussa 2021 St. Antonin ja Crans-Montanan syöksylaskuissa. Syöksylaskucupissa hän sijoittui neljänneksi. Kaudella 2021–2022 hän sijoittui toiseksi Lake Louisen molemmissa syöksylaskuissa ja Val d’Isèren syöksylaskussa. Tammikuussa 2022 hän sai polvivamman kaaduttuaan harjoituksissa Cortina d’Ampezzossa. Kaudella 2024–2025 hän sijoittui kolmanneksi Kvitfjellin ensimmäisessä syöksylaskussa. Kaudella 2025–2026 hän sijoittui kolmanneksi Crans-Montanan supersuurpujottelussa ja Val di Fassan ensimmäisessä syöksylaskussa. Kauden päätösviikonloppuna Kvitfjellissä hän sijoittui syöksylaskussa toiseksi. Hän sijoittui kauden syöksycupissa kolmanneksi.

## Lähteet
Niemenlampi (Parkano)

**Niemenlampi**  on Pirkanmaalla Parkanossa Lamminkosken kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Niemenlampi on osa Kuivasjärven lähialuetta.

## Maantietoa
Lammen pituus on 750 metriä, leveys 350 metriä ja sen pinta-ala on 7,7 hehtaaria. Se sijaitsee Kuivasjärven laskujoessa, jonka eri osuuksilla on eri nimiä. Joen alkuosaa kutsutaan Kuivasjoeksi, Niemenlammen ja Ruonanlammen väliä Ruonanjoeksi ja Ruonanlammesta eteenpäin eli joen alajuoksua Jarvanjoeksi. Jarvasjoki laskee Linnanjärveen. Joki virtaa lammen läpi. Lampi ja joki on täysin peltomaiseman keskellä. Rantaviivan pituus on 1,3 kilometriä. Lähiympäristössä sijaitsee kahdeksan maatilaa ja rantaan on rakennettu neljä vapaa-ajan asuntoa. Kylätie kiertää sekä lammen että joen uoman.

## Historiaa
Jokiuomaa on yli sadan vuoden aikana perattu ja joessa olevien lampien vedenpintaa samalla alennettu. Kun joessa oleva lampia arvioidaan, tulisi Niemenlampea kohdella historiallisista syistä omana lampenaan ja Linnanlahti tulisi samasta syystä katsoa kuuluvan Ruonanlampeen. Vanhoista Parkanon ja Kihniön pitäjänkartoista näkee, kuinka Niemenlammen luusua on kapea ja kuinka Linnanlahden ja Ruonanlammen väli on lähes yhtä leveä kuin Ruonanlampi koko matkaltaan.

Vuoden 1959 painetussa peruskartassa tilanne on muuttunut selvästi. Linnanlahti on kuin oma lampensa, jonka vedenpinta on yhtä korkealla molempien lampien kanssa. Nyt se vaikuttaisi kuuluvan läheisesti Niemenlampeen ennemmin kuin Ruonanlampeen. Matala Niemenlampi on alkanut ruohottumaan länsirannastaan.

## Lähteet
Anouk Bessy

**Anouk Bessy** (s. 18. toukokuuta 1995) on ranskalainen alppihiihtäjä, joka edustaa Ski Club de Puy Saint Vincentiä.

Bessy kilpaili maailmancupissa ensimmäisen kerran Lake Louisen syöksylaskussa joulukuussa 2015 sijoittuen 32:nneksi. Maailmancupin pisteille hän pääsi ensimmäisen kerran Altenmarkt-Zauchenseen syöksylaskussa tammikuussa 2016 oltuaan 24:s. Se on myös toistaiseksi hänen paras sijoituksensa maailmancupissa.

## Lähteet
Neper

**Neper** tai **Nepri** oli muinaisessa Egyptissä palvottu viljan jumala. Neperin naispuolinen vastine oli viljan jumalatar Nepit.

## Lähteet
Tutu (jumala)

**Tutu** oli muinaisessa Egyptissä myöhäiskaudella palvottu kansanomainen jumala. Tutu oli hautojen suojelija ja myöhemmin painajaisten karkottaja.
Joakim Skovgaard

**Joakim Skovgaard** (1856–1933) oli tanskalainen taidemaalari ja kuvanveistäjä, joka teki henkilö- ja satuaiheisia kuvia sekä uskonnollisia alaa uudistaneita monumentaalisia teoksia. Hän työskenteli myös taideteollisuuden usealla alalla. 1920-luvun alkupuolella hän oli Kööpenhaminan taideakatemiassa professorina. Hän oli monumentaalimaalauksen uranuurtaja. Skovgardin päätyö on suurisuuntainen Viborgin tuomiokirkon freskomaalaus-, kattomaalaus- ja lasimaalauskoristus (1901–1906 sekä 1912–1913). Siinä uskonnollinen tunne yhtyy dekoratiivisuuteen. Tämän työn lisäksi hänen töitään ovat ainakin valtava *Kristus kuolleiden valtakunnassa* vuosilta 1891–1894 sekä Lundin tuomiokirkon kuorin mosaiikit. Ateneumissa on hänen maalauksensa *Ritari kauriin hahmossa* (1920). Myös hänen isänsä Peter Christian Skovgaard (1817–1875) ja veljensä Niels Skovgaard (1858–1938) olivat taidemaalareita.

## Lähteet
Wadj-wer

**Wadj-wer** (muinaisegyptin "*Suuri sini-vihreä*" oli muinaisessa Egyptissä palvottu hedelmällisyyden jumala. Wadj-wer oli Välimeren ja Niilin suiston järvien henkilöitymä.
Drew Duffy

**Drew Duffy** (s. 1. kesäkuuta 1995) on yhdysvaltalainen alppihiihtäjä, joka edustaa Green Mountain Valley Schoolia.

Duffy kilpaili maailmancupissa ensimmäisen kerran Lake Louisen syöksylaskussa marraskuussa 2015. Maailmancupin pisteille hän pääsi ensimmäisen kerran Kitzbühelin superalppiyhdistetyssä tammikuussa 2016 oltuaan 27:s.

## Lähteet
Niels Skovgaard

**Niels Kristian Skovgaard** (1858–1938) oli tanskalainen taidemaalari, kuvanveistäjä ja keraamikko ja kansansatujen kuvittaja. Skovgaardin veistotaide liittyy vahvasti hänen kotimaansa historiaan ja maalaustaide on perinteisen maisemamaalauksen mukaista. Skovgaardin töitä ovat muun muassa vuodelta 1889 oleva *Naisten tanssi Megarassa* (Kööpenhamina), Vartovin Grønnegaardenissa sijaitseva Gruntvigin muistomerkki vuosilta 1925–1931, terrakottareliefi *Aage ja Else* (1887, Kööpenhamina) sekä Ateneumissa oleva *Mökki Hallandissa* (ajoittamaton). Myös hänen isänsä Peter Christian Skovgaard (1817–1875) ja veljensä Joakim Skovgaard (1856–1933) olivat taidemaalareita.

## Lähteet
Pakko-ohjattu venttiilikoneisto

**Pakko-ohjattu venttiilikoneisto** eli **desmodrominen venttiilikoneisto** tarkoittaa lautasventtiilin liikutusmekanismia, jossa nokka-akselin nokka sekä avaa että sulkee venttiilin. Tämä eroaa tavanomaisesta nokka-akselilla ohjatusta venttiilikoneistosta siten, että tavanomaisessa toteutuksessa nokka avaa venttiilin ja jousi sulkee sen. Pakko-ohjatussa venttiilikoneistossa sen sijaan nokkamekanismi tuottaa sekä venttiilin avaamiseen että sulkemiseen tarvittavan voiman ja täsmällisen ohjauksen, ja näin ollen jousta ei tarvita venttiilin sulkevan voiman tuottamiseen.
## Lähteet
*
Antiikin Korintin arkeologinen museo

**Antiikin Korintin arkeologinen museo** () on arkeologinen museo antiikin Korintin arkeologisella alueella Archaía Kórinthoksen kylässä Kreikassa. Se esittelee Korintin ja sen ympäristön kaivauksissa löydettyä esineistöä pääosin antiikin ajalta.

Museo on perustettu vuonna 1931. Museorakennuksen suunnitteli W. Stuart Thompson ja se valmistui vuonna 1932. Museon rakensi Korintin arkeologiset kaivaukset suorittanut American School of Classical Studies at Athens eli Yhdysvaltain arkeologinen koulu Ateenassa. Museota laajennettiin vuonna 1950. Vuonna 1990 museossa tapahtui varkaus, jossa viedyt esineet saatiin takaisin vuonna 2001. Vuonna 2015 museoon oli valmistumassa uusi laajennos.

## Kokoelmat

Museon kokoelmiin kuuluu esineitä esihistorialliselta ajalta bysanttilaiselle ajalle, pääpainon ollessa antiikin ajassa. Suurin osa esineistä on peräisin antiikin Korintista, mutta museossa on myös muualta Korinthiasta, kuten Teneasta, löydettyä esineistöä. Esineisiin kuuluu muun muassa roomalaiselta ajalta peräisin olevia hallitsijoiden ja merkkihenkilöiden kuvapatsaita, roomalaisten huviloiden lattiamosaiikkeja, Asklepieionista löydettyjä votiivilahjoja, kreikan- ja latinankielisiä piirtokirjoituksia sekä löytöjä Korintin myöhäisroomalaisen ajan juutalaisesta synagogasta ja varhaiskristillisen ajan hautausmailta.


Tiedosto:Corinth, Acrocorinth (V).jpg|Museorakennus (oikealla), taustalla Akrokorintti.
Tiedosto:20100409 korinthos06.jpg|Veistoksia museoon pihalla.
Tiedosto:Korinthos Roman Statue 2008-09-12.jpg|Museon kokoelmia.
Tiedosto:20100409 korinthos16 b.jpg|Sfinksi arkaaisen kauden hautamuistomerkistä, n. 550 eaa.
Tiedosto:GR-korinth-vase-museum.jpg|Kannu.
Tiedosto:GR-korinth-glas.jpg|Lasiesineitä.
Tiedosto:Head of Aphrodite, 2nd century AD copy of 5th century BC original, from the Theatre, Archaeological Museum of Ancient Corinth, Greece (14122480763).jpg|Afroditen pää teatterin alueelta, 100-luvulla tehty kopio alkuperäisestä 400-luvulta eaa.
Tiedosto:Marble portrait head of Julius Caesar, 1st quarter of 1st century AD, provenance unknown, Archaeological Museum of Ancient Corinth, Greece (14109777872).jpg|Julius Caesarin marmorinen pää, 1. vuosisata jaa.
Tiedosto:Statue of Augustus, from the Julian Basilica, 27 BC – 14 AD, Archaeological Museum of Ancient Corinth, Greece (14102422425).jpg|Augustuksen patsas Juliusten basilikasta, n. 27–14 eaa.
Tiedosto:Central panel of a mosaic floor from a Roman villa at Corinth, depicting a pastoral scene, ca. 150 - 200 AD, Archaeological Museum of Ancient Corinth, Greece (14102818894).jpg|Paimenkohtaus roomalaisessa lattiamosaiikissa, n. 150–200 jaa.
Tiedosto:Mosaïque de Dionysos.jpg|Dionysosta esittävä lattiamosaiikki roomalaisesta huvilasta, 100-luku jaa.
Tiedosto:Colossal statue of a Phrygian captive used as piers in the "Captive Facade" of the North Basilica, 2nd half of 2nd century AD, Archaeological Museum of Ancient Corinth, Greece (14102809824).jpg|Fryygialaista sotavankia esittävä veistos Lekhaionin tien basilikasta, 100-luku jaa.


## Lähteet

## Aiheesta muualla
Shivamogga

**Shivamogga** (aiemmin **Shimoga**) on kaupunki ja Shivamoggan piirikunnan hallintokeskus Karnatakan osavaltion keskiosassa Intiassa. Kaupungissa asui 424&nbsp;920 ihmistä vuonna 2011 väestönlaskennan mukaan.

## Lähteet

## Aiheesta muualla
Tyler Back

**Tyler Bishop Back** (s. 6. huhtikuuta 1993 Falls Church, Virginia) on yhdysvaltalainen jalkapallomaalivahti, joka edustaa Veikkausliigassa pelaavaa Rovaniemen Palloseuraa. 

Back pelasi vuodet 2011–2013 Mary Washingtonin yliopiston Eagles-joukkueessa ja vuonna 2015 Oregonin osavaltionyliopiston Beavers-joukkueessa. Helmikuussa 2016 Back siirtyi treenijakson jälkeen Suomen Veikkausliigan Rovaniemen Palloseuraan.

## Lähteet
Gulabi Gang

**Gulabi Gang** on ryhmä intialaisia naisaktivisteja. Ryhmä koostuu pinkkeihin sareihin pukeutuvista ja bambukeppejä kantavista naisista, jotka puolustavat perheväkivallan tai hyväksikäytön kohteeksi joutuneita. Ryhmän perusti Sampat Pal Devi vuonna 2006 Bundelkhandin alueella Uttar Pradeshissa, mutta se on ollut viime vuosina aktiivinen halki Pohjois-Intian.

## Lähteet
Serafin Wiestner

**Serafin Wiestner** (s. 20. heinäkuuta 1990 Ilanz) on sveitsiläinen ampumahiihtäjä. Hän edustaa SC Trin -seuraa.

Wiestner aloitti ampumahiihdon vuonna 2004. Hän kilpaili nuorten MM-kisoissa 2008–2011 parhaana sijoituksenaan pikakilpailun viides sija Nové Městossa vuonna 2011. EM-kisoihin hän osallistui vuosina 2010, 2011 ja 2013 sijoittuen parhaimmillaan 15:nneksi normaalimatkalla Ridnaun–Val Ridannassa 2011.

Ensimmäisissä aikuisten arvokisoissaan, Sotšin talviolympialaisissa 2014, Wiestner oli pikamatkalla 40:s, takaa-ajossa 56:s ja viestissä 14:s. Kontiolahden MM-kilpailuissa 2015 hänen paras henkilökohtainen sijoituksensa oli pikamatkan 29:s. Oslon MM-kilpailuissa 2016 hän sijoittui pikamatkalla 11:nneksi. Pyeongchangin olympialaisissa 2018 hän oli pikakilpailussa yhdeksäs.

Ampumahiihdon maailmancupissa Wiestner debytoi tammikuussa 2014 Oberhofin pikakilpailussa ollen 45:s. Ensimmäiset pisteensä hän saavutti saman vuoden maaliskuussa ollen Kontiolahden pikamatkalla 29:s. Ensimmäistä kertaa Wiestner sijoittui kymmenen parhaan joukkoon helmikuussa 2016 ollen Presque Islen pikamatkalla viides.

Ammatiltaan Wiestner on rajapoliisi.

## Lähteet

 

## Aiheesta muualla
* Serafin Wiestnerin kotisivut
Juustoportti

**Juustoportti Oy** on Jalasjärvinen meijerialan perheyritys, jonka päätuotteita ovat juustot ja muut maitopohjaiset elintarvikkeet. Sillä on myös tienvarsikahvilat (liikenneasemat) viidessä paikassa: Kurikan Jalasjärvellä ja Ylöjärvellä Kolmostien, Mäntsälässä ja Kärsämäellä Nelostien sekä Kuopiossa Viitostien varressa.

Juustoportti kertoo olevansa Suomen suurin leipäjuuston ja kellaroitujen juustojen valmistaja. Omien tienvarsikahviloiden lisäksi Juustoportilla on Juustokellari-myyntipisteitä suurimmissa päivittäistavarakaupoissa. Yrityksen muita tuotteita ovat maidot, piimät, voit, rahkat, smetanat, ranskankermat, mehukeitot ja jogurtit. Yritys valmistaa myös vegaanisia kasviperäisiä tuotteita kaurasta. Juustoportti omistaa suurimman osan Kuopiossa toimivasta Kasvisgalleria Oy:stä.

## Historia

Juustoportin perusti vuonna 1989 maatilan poika Timo Keski-Kasari, joka opiskeli agrologiksi Ilmajoen maatalousoppilaitoksessa. Hän teki tulevan vaimonsa kanssa yhteisen opinnäytetyön silloin vielä kuvitteellisesta yrityksestä nimeltä Juustoportti. Keski-Kasarin perhe oli jo 1960-luvulta asti toimittanut friisiläislehmiensä ternimaidosta tehtyä leipäjuustoa Jalasjärven Hirvijärveltä paikallisiin kauppoihin, ja Juustoportti ryhtyi jatkamaan tätä toimintaa suuremmassa mittakaavassa.

1990-luvun puolivälissä yritykseen palkattiin sveitsiläinen juustomestari Edi Wägeli, jonka johdolla Juustoportti lisäsi runsasaromisten kellarissa kypsytettävien juustojen tuotantoa. Näistä suosituimmaksi nousi Viinitarhurin juusto, jota kypsytetään 6–8 kuukautta ja sivellään aika ajoin punaviinillä.

Vuonna 2015 Juustoportti käytti 35 miljoonaa litraa maitoa, josta miljoona litraa oli vuohenmaitoa. Sitä kerätään 700 kilometriä pitkän keräilyreitin varrella olevilta vuohitiloilta. Jalasjärven tuotantolaitoksen lisäksi juustoja ja muita tuotteita valmistetaan yrityksen vuonna 2011 ostamassa Ilmajoen meijerissä.

Vuonna 2018 syksyllä avattiin liikenneasema Ylöjärvelle ja 2019 Viitostien varteen, Kuopion Matkukseen.

Keväällä 2023 Juustoportti osti Pauligin Frezza-brändin ja liiketoiminnan.

## Tunnustuksia
Ensimmäisen Vuoden elintarvike -palkintonsa Juustoportti sai 1993. Vuonna 2004 yritys sai valtakunnallisen yrittäjäpalkinnon ja vuonna 2007 valtakunnallisen hyvän työnantajan palkinnon. Vuonna 2014 Juustoportin tuotteet voittivat kaksi kultamitalia kansainvälisessä premium-juustojen Käsiade-kilpailussa Tirolissa vuohenjuustoillaan Vuohen Grand Reserve ja Vuohen Viinitarhuri. Vuonna 2015 Juustoportti palkittiin Juustopöytä ry:n myöntämällä Kultainen juustohöylä -palkinnolla. 

## Lähteet

## Aiheesta muualla
* Juustoportti
Ylivuoton hautausmaa

**Ylivuoton hautausmaa** on Oulun seurakuntayhtymän omistama hautausmaa Oulun Vuoton Ylivuotolla.

Yli satavuotias hautausmaa tuli Oulun seurakuntien hoitoon vuonna 2007, kun Ylikiimingin seurakunta liitettiin osaksi Oulujoen seurakuntaa. Hautausmaa sijaitsee noin kolmekymmentä kilometriä kaakkoon eli Utajärven Sanginkylälle päin Ylikiimingin taajamasta, seututie 836:n varrella puolisentoista kilometriä Ylivuoton jälkeen. Hautausmaan osoite on Puolangantie 2586, 91300 Ylikiiminki.

Hautausmaa-alueen maasto on hiekkaista mäntykangasta, haudoilla on vain vähän pintakasvillisuutta. Hautausmaata ympäröi puuaita ja pääportin lähellä on puinen siunauskappeli. Myös muualle haudattujen muistopaikka on pääportin lähellä. Hautausmaa-alueen ja seututien välissä on pysäköintipaikka noin 40 autolle. Hautauksia Ylivuoton hautausmaalle on vuosittain tavallisesti alle kymmenen.

## Lähteet

## Aiheesta muualla
*
Pythagóreion arkeologinen museo

**Pythagóreion arkeologinen museo** () on arkeologinen museo Pythagóreion kylässä Sámoksen saarella Kreikassa. Se esittelee saarelta löydettyä antiikin aikaista esineistöä.

Museo perustettiin 1900-luvun alussa. Se toimi pitkään Pythagóreion kunnantalossa. Vuonna 2010 otettiin käyttöön uusi museorakennus, joka sijaitsee erään arkeologisen alueen laidalla kylän keskustassa. Sámoksella toimii myös Sámoksen arkeologinen museo, joka sijaitsee Sámoksen kaupungissa.

## Kokoelmat

Museon kokoelmiin kuuluu noin 3&nbsp;000 esinettä. Ne ajoittuvat neoliittiselta kaudelta 4000-luvulta eaa. varhaisbysanttilaiselle kaudelle 600-luvulle jaa. Ne ovat peräisin Pythagóreion paikalla sijainneen antiikin aikaisen Samoksen kaupungin arkeologisilta kaivauksilta sekä muista kaivauksista eri puolilta saarta, mukaan lukien Kástron kivikautinen asutus. Esineisiin kuuluu esimerkiksi veistoksia, keramiikkaa, votiivilahjoja, rakennusten koristeosia, jalokiviä ja rahoja, hautakiviä sekä muita esineitä.

Merkittävimpiin esineisiin kuuluvat muun muassa marmorinen Aiakeen, Samoksen tyranni Polykrateen isän, patsas, jonka Aiakes oli omistanut Heralle, noin vuodelta 540 eaa.; keisari Trajanuksen marmorinen noin 2,7 metriä korkea patsas; Augustuksen ja Claudiuksen marmoriset rintakuvat; marmorinen temppelinmuotoinen sarkofagi noin vuodelta 550–500 eaa.; Diagoras Deloslaisen palmettikoristeinen hautakivi noin vuodelta 530 eaa.; toinen Chórasta löydetty palmettikoristeinen hautakivi noin vuodelta 500–490 eaa.; sekä 300 bysanttilaisaikaisesta rahakätköstä löydettyä rahaa 600-luvulta.


Tiedosto:Archaeological Museum of Pythagoreio 3.jpg|Museon kokoelmia.
Tiedosto:Archaeological Museum of Pythagoreio 4.jpg|Museon kokoelmia.
Tiedosto:Archaeological Museum of Pythagoreio 5.jpg|Museon kokoelmia.
Tiedosto:Archaeological Museum of Pythagoreio 7.jpg|Museon kokoelmia.
Tiedosto:Archaeological Museum of Pythagoreio 6.jpg|Kultarahoja.
Tiedosto:Archaeological Museum of Pythagoreio - Marble lion.jpg|Marmorinen leijona, n. 540–520 eaa.
Tiedosto:Archaeological Museum of Pythagoreio - Marble sarcophagus.jpg|Marmorinen temppelinmuotoinen sarkofagi, n. 550–530 eaa.
Tiedosto:Archaeological Museum of Pythagoreio - Open-air sanctuaries of Cybele 2.jpg|Löytöjä Kybelelle omistetuista ulkoilmapyhäköistä, arkaainen–hellenistinen aika.
Tiedosto:Archaeological Museum of Pythagoreio - Portrait of Octavianus Augustus.jpg|Keisari Augustuksen muotokuva, 1.–2. vuosisata jaa.
Tiedosto:Archaeological Museum of Pythagoreio - Portrait of Claudius.jpg|Keisari Claudiuksen muotokuva, 1.–2. vuosisata jaa.
Tiedosto:Archaeological Museum of Pythagoreio - Statue of Trajan 1.jpg|Keisari Trajanuksen patsas, 2. vuosisata jaa.
Tiedosto:Archaeological Museum of Pythagoreio - Early Christian oil lamps.jpg|Öljylamppuja varhaiskristillisistä haudoista.


## Lähteet

## Aiheesta muualla
Samothrákin arkeologinen museo

**Samothrákin arkeologinen museo** (myös *Samothraken arkeologinen museo*; ) on arkeologinen museo Palaiópolin kylässä Samothrákin saarella Kreikassa. Se toimii Suurten jumalten pyhäkköalueen yhteydessä ja esittelee pääosin sen alueelta löydettyä antiikin aikaista esineistöä.

Museo on perustettu vuonna 1939 ja museorakennus rakennettiin vuosina 1939–1955. Sitä laajennettiin vuosina 1960–1961. Museon rakensi American School of Classical Studies at Athens eli Yhdysvaltain arkeologinen koulu Ateenassa.

## Kokoelmat

Museon kokoelmiin kuuluu esineistöä antiikin Samothraken pyhäkköalueelta sekä Samothraken kaupungista ja sen hautausmaalta, jotka kummatkin sijaitsivat Palaiópolin lähellä. Esineisiin kuuluu muun muassa rakennusten koristeosia, veistoksia, keramiikkaa, piirtokirjoituksia ja rahoja.

Merkittävimpiin esineisiin kuuluvat muun muassa myöhäiseltä geometriselta kaudelta olevat *[[kantharos]]*-juoma-astiat (600-luvun alku eaa.); Eufiletos-maalarin tyyliä edustava attikalainen amfora, jonka kuvitus esittää mm. Athenea (525 eaa.); mustakuviotekniikalla koristeltu *[[pelike]]*, jonka kuvitus esittää Heraklesta ja Dionysosta puristamassa ja maistamassa viiniä (noin 500–490 eaa.); persialainen leijonanmuotoinen kultaneula Akhaimenidien hallitsijasuvun ajalta (400-luku eaa.); Kuorotanssijoiden salin eli Temenoksen marmoriset friisit, jotka esittävät tanssivaa naisten kuoroa (noin 340 eaa.); Arsinoeionin eli Arsinoe II:n rotundan koristeosat (288–281 eaa.); Ptolemaios II:n propylonin aarnikotkia kuvaavat koristeosat (285–281 eaa.); sekä Anaktoronista löydetty kaksikielinen piirtokirjoitus, joka kielsi sisäänpääsyn rakennuksen *[[adyton]]iin* vihkiytymisriittejä suorittamattomilta (1. vuosisata).

Museossa on myös pyhäkköalueelta vuonna 1863 löydetyn Samothraken Niken kopio. Alkuperäinen patsas on Louvressa.


Tiedosto:Winged Nike at Samothrace Archeaological museum.jpg|Siivellinen Nike.
Tiedosto:Samothraki Arsinoe rotunda 2.jpg|Arsinoeionin eli Arsinoe II:n rotundan koristeosia.
Tiedosto:Samothraki choral dancers.jpg|Kuorotanssijoiden salin friisiä.
Tiedosto:Samothraki propylon griffin.jpg|Ptolemaios II:n propylonin koristeosia.


## Lähteet

## Aiheesta muualla
Kaarlo Tuomi

**Kaarlo Rudolph Tuomi** (30. marraskuuta 1916 Ishpeming, Michigan, Yhdysvallat – 1. maaliskuuta 1995 Palm Beach, Florida, Yhdysvallat) oli amerikansuomalainen KGB:n ja FBI:n palveluksessa ollut kaksoisagentti.

Tuomen isäpuoli Robert Saastamoinen kuului kommunistiseen puolueeseen ja hän päätti vuonna 1933 keskellä lamakautta muuttaa Neuvostoliittoon perheineen. Kaarlo Tuomi oli metsätöissä Neuvosto-Karjalassa 1930-luvulla. Hän palveli vuosina 1939–1946 neuvostoarmeijassa ja oli muun muassa Suomen vastaisella rintamalla. Armeijasta päästyään Tuomi muutti asumaan Kiroviin jossa hän kävi pedagogisen instituutin ja toimi sitten eri kouluissa englannin kielen opettajana aina vuoteen 1957 saakka.

KGB värväsi Tuomen vuonna 1954. Koska hän osasi puhua sujuvasti englantia ja hänellä oli vielä Yhdysvaltain passi KGB ja GRU kouluttivat hänet ja lähettivät vuonna 1958 vakoilijaksi Yhdysvaltoihin. FBI pääsi kuitenkin selville Tuomen toiminnasta ja hänet saatiin ryhtymään kaksoisagentiksi. Tuomi työskenteli FBI:n ohjauksessa mutta hän jatkoi silti vielä KGB/GRU:n vakoilijana toimittaen venäläisille FBI:n antamaa aineistoa. Tätä jatkui aina vuoteen 1963 saakka. 

## Teoksia
* *To Hell, Allegiance : Psychology of a Double Agent*, Tuomen muistelmien englanninkielinen käsikirjoitus, laadittu yhdessä psykologi Daniel Wienerin kanssa 
* *Isänmaattoman tarina - Amerikansuomalaisen vakoojan muistelmat*. WSOY 1984 (nimellä Kaarlo R. Tuomi), toimittanut Sakari Määttänen
* *Spy Lost : Caught Between the KGB and the FBI*. Enigma Books 2014

## Lähteet
Caroline Catz

**Caroline Catz** (o.s. Caplan, s. 19. lokakuuta 1969 Manchester, Iso-Britannia) on brittiläinen näyttelijä. Hän on näytellyt muun muassa televisiosarjassa *[[Doc Martin]]* vuodesta 2004 päähahmon tohtori Ellinghamin vaimoa Louisa Ellinghamia.

Lisäksi Catz näyttelee rikossarjassa *[[Ylikomisario Banks]]* rikoskomisario Helen Mortonia. *[[The Vice]]* -rikossarjassa hän näyttelee konstaapeli Cheryl Hutchinsia.

## Yksityiselämä
Catz on naimisissa näyttelijä Michael Higgsin kanssa, jonka hän tapasi *[[The Bill]]* -sarjan kuvauksissa. Heillä on vuonna 2001 syntynyt poika Sonny Higgs ja vuonna 2006 syntynyt tytär Honour Higgs.

## Lähteet
Maahes

**Maahes** (muinaisegyptin "*Hän joka on tosi hänen vierellään*", ) oli muinaisessa Egyptissä palvottu leijonapäinen sodanjumala. Maahesia pidettiin luojajumala Ptahin ja kissajumala Bastetin tai Sakhmetin poikana. Nimen muita muotoja ovat Mihos, Miysis, Mios, Maihes ja Mahes.
## Lähteet
* 
### Viitteet
Petba

**Petba** (muinaisegyptin "*Taivas-[[Egyptiläinen_sielu#Ba|Ba]]*") oli muinaisessa Egyptissä palvottu koston jumala. Petbaa palvottiin etenkin Akhminin alueella Keski-Egyptissä.
Amalie Skram

**Berta (Berthe) Amalie Skram**, o.s. *Alver* (22. elokuuta 1846 Bergen, Norja – 15. maaliskuuta 1905 Kööpenhamina, Tanska) oli tanskalais-norjalainen, realistinen kirjailija, aikansa merkittävin naispuolinen norjalainen kirjailija. Skram kuului Norjan ohjelmanaturalismin puhdastyylisimpiin edustajiin. Hänen pääteoksensa on naturalistinen sukuromaanisarja *Hellemyrsfolkene* (4 nid. 1887–1898),, jossa Skram kertoo perinnöllisyyden ja ympäristön vaikutuksesta yksilöön. Hänen muita teoksiaan ovat ainakin *Constance Ring* (1885), *Lucie* (1888) sekä näytelmä *Agnete* (1893). Skramin romaaneissa henkilöt ovat usein perikatoon tuomittuja, naiset ympäristötekijöiden vuoksi rakkauteen ja äitiyteen pystymättömiä. Hän kuvaa tuotannossaan myös onnettoman avioliiton katkeria hedelmiä . Skram kirjoitti selvästi naisnäkökulmasta ja joutui taistelemaan yleistä mielipidettä vastaan, joka piti hänen romaanejaan epäsiveellisinä. Ollessaan vuosina 1884–1890 naimisissa tanskalaisen kirjailijan Erik Skramin kanssa hän asui Tanskassa, mutta hän ei koskaan tuntenut Tanskaa kotimaakseen.

Skramin mukaan on nimetty vuosittain myönnettävä norjalainen kirjallisuuspalkinto Amalie Skram -palkinto.

## Suomennettu tuotanto
Skramin tekstejä on teoksessa *Murtuvien roolien aika: antologia pohjoismaista kirjallisuutta vuosisadan vaihteesta*, toim. Lise Ettrup, Laatusana 1994 
* Kirjeenvaihtoa; Bjørnstjerne Bjørnson ja Amalie Skram
* Ruusu
 
## Lähteet

## Aiheesta muualla
Johan Skjoldborg

**Johan Martinus Nielsen Skjoldborg** [sgjolbor] (27. huhtikuuta 1861 Øsløs – 22. helmikuuta 1936 Løgstør) oli tanskalainen kirjailija. Hän kirjoitti maahenkisiä teoksia, jossa kuvasi etenkin Jyllannin rahvasta ja talonpoikaiselämää. Hän kertoi pienviljelijöiden kohtaamista ongelmista, mikä sai jotkut tanskalaiset pienviljelijät rakentamaan hänelle kunnia-asunnon. Skjoldborg toimi myös työläisten elinehtojen parantamiseksi.

Skjoldborg oli paitsi kirjailija, myös opettaja. Hän käsittelee myöntätuntoisesti maalaisväestöä ja sen huonoa yhteiskunnallsita asemaa. Hänen läpimurtoromaaninsa oli *Taistelujen mies* (*En stridsman*, 1936). Myöhemmin hän siirtyi menneisyyden romantisointiin. Hän julkaisi 1934–1935 muistelmat *Min mindebog*.

## Teoksia
**En Stridsmann* (1896, suom. *Taistelun mies*)
**Gyldholm* (1902, suom.)
**Bjerregaarden* (1904)
**Nye Mænd* (1917, suom. *Uusia miehiä*)
**Lene* (1928, suom. *Leena huutolaistyttö*)

### Suomennetut teokset
* *Gyldholm*, suom. Helmi Setälä, Helsinki: Otava 1903 Sarja: Otavan romaanisarja, 20
* *Uusia miehiä*, suom. Lauri Sauramo, Helsinki: Edistysseurojen kustannus 1919
* *Taistelun mies*, suom. Siiri Siegberg, kirjailijan esittelyn kirjoittanut Hannes Gebhard. Porvoo: WSOY 1928
* *Leena, huutolaistyttö*, suom. Impi Sirkka, Porvoo: WSOY 1930

## Lähteet

## Aiheesta muualla

* Johan Skjoldborg Projekt Runebergissa
* Finlands Jord, kirjoitus kokoelmassa *Matkailumainokset* Finlands Jord: Et rejseminde, verkossa  (pdf)
Carl Skånberg

**Carl Emmerik Skånberg** (1850–1883) oli ruotsalainen maisemamaalari. Vuonna 1875 hän liittyi Ranskassa Barbizonin koulun ulkoilmamaalareihin. Hän maalasi satama- ja rannikkonäkymiä, joissa näkyy Barbizonin koulun ja ranskalaisen realismin vaikutusta. Nopein siveltimenvedoin hän maalasi näkymiä Pohjois-Ranskan rannikolta, Alankomaiden satamilta ja Venetsian kanavilta. Tyyliltään Skånberg edusti impressionismia 1880-luvulla maalaamissaan raikkaissa ja maalauksellisissa maisemateoksissa.

## Lähteet

## Aiheesta muualla
HMS Vanguard (1748)

**HMS Vanguard** oli Britannian Kuninkaallisen laivaston vuonna 1748 vesillelaskettu 70-tykkinen kolmannen luokan linjalaiva.

## Valmistus
Alus tilattiin 3. lokakuuta 1745 Philemon Eweriltä East Cowesista, missä köli laskettiin marraskuussa. Alus laskettiin vesille 16. huhtikuuta 1748 ja valmistui 18. huhtikuuta - 15. heinäkuuta Portsmouthissa. Aluksen valmistuskustannukset olivat 23&nbsp;331 puntaa, minkä lisäksi varustaminen maksoi 7&nbsp;448 puntaa 5 shillinkiä ja 9 dimeä.

## Palvelus
Alus otettiin palvelukseen maaliskuussa 1748 päällikkönään John Hamilton, jolloin aluksella oli ainoastaan 140 miestä ja se oli Plymouthin vartiolaivana. Vuonna 1752 aluksen päällikkönä oli Hyde Parker, kun se kuljetti joukkoja Minorcalle huhtikuussa. Alus poistettiin palveluksesta marraskuussa.

Alus osallistui vuonna 1758 Louisbourgin valtaukseen amiraali Edward Boscawenin osastossa sekä vuonna 1759 Quebecin valtaukseen amiraali Charles Saundersin alaisuudessa. Vuotta myöhemmin alus ajoi takaa *HMS Dianan* kanssa kahta Ranskan laivaston fregattia. Jean Vauquelin komentama *L'Atalante* sekä *La Pomone* upotettiin takaa-ajon päätteeksi, jolloin merkittäviä henkilöitä joutui vangiksi.

Vuonna 1762 alus kuului Sir George Rodneyn laivastoon osallistuen Martiniquen valtaukseen 7. tammikuuta  - 10. helmikuuta.

Alus poistettiin palveluksesta maaliskuussa 1764. Aluksen kunto tarkastettiin heinäkuussa 1765, mutta korjaustarvetta ei raportoitu. Alus myytiin 13. huhtikuuta 1774 Portsmouthissa 895 punnalla.

## Lähteet
*

### Viitteet
Peter Christian Skovgaard

**Peter Christian Skovgaard** (1817–1875) oli tanskalainen taidemaalari. Hän maalasi varsinkin suuria tanskalaisia metsämaisemia ja oli yksi Tanskan ensimmäisistä merkittävistä maisemamaalareista. Skovgaard sai aiheita varsinkin Själlannista. Skovgaardin maisemamaalauksille on ominaista yksityiskohtaisuus ja tasapuolinen sommittelu. Skovgaard maalasi myös muotokuvia. Myös hänen kaksi poikaansa Joakim (1856–1933) ja Niels Skovgaard (1858–1938) olivat taidemaalareita.

## Lähteet
Klemen Pretnar

**Klemen Pretnar** (s. 31. elokuuta 1986 Bled, Slovenian ST, Jugoslavia) on slovenialainen jääkiekkopuolustaja, joka pelaa Valko-Venäjän Ekstraligan Junost Minskissä. Hän laukoo oikealta. 

## Ura
### Seuraura
Pretnar on HK Bledin kasvatti. Hän pelasi seurassa ensimmäiset miesten pelinsä vain 16-vuotiaana Interligassa ja Slovenian pääsarjassa kaudella 2002–2003. Kesken seuraavan kauden 2003–2004 Pretnar siirtyi Bledin A-nuorista Triglav Kranjin riveihin. Kaudella 2005–2006 hän oli joukkueen tehokkain puolustaja, paras syöttäjä ja Pretnar jakoi Kranjin sisäisen pistepörssin toisen sijan Tim Jurajevčičin kanssa. Hän pelasi joukkueessa Slovenian pääsarjaa kauteen 2008–2009 saakka, jolloin Pretnar siirtyi kesken kauden samassa liigassa pelaavan HD mladi Jesenicen riveihin.

Kaudeksi 2009–2010 Pretnar siirtyi vuoden mittaisella sopimuksella Itävallan Erste Bank Eishockey Ligan slovenialaisjoukkue HK Jesenicen riveihin. Hänen tulokaskautensa toi siellä 51 runkosarjaottelussa tehot 1+3=4. Pretnar edusti Jeseniceä kevätkaudella myös Slovenian pääsarjassa, jossa joukkueen kausi päättyi mestaruuteen, kuten myös seuraava kausi 2010–2011. Kaudella 2011–2012 hän oli Jesenicen tehokkain puolustaja EBEL:ssä tehoilla 2+12=14.

Pretnar siirtyi kaudeksi 2012–2013 jatkamaan EBEL-uraansa try-outin kautta vuoden mittaisella sopimuksella Villacher SV:n joukkueeseen. Hän pelasi siellä kolme kautta, jonka jälkeen Pretnar siirtyi kaudeksi 2015–2016 Vienna Capitalsin riveihin. Kaudeksi 2016–2017 hän siirtyi sieltä Valko-Venäjän Ekstraligan Junost Minskiin.

### Maajoukkueura

Pretnar edusti Sloveniaa Sotšin olympiakisoissa 2014 sekä niiden karsinnoissa. Hän pelasi myös MM-kilpailuissa vuosina 2011, 2013 ja 2015. Pretnar pelasi myös I-divisioonan MM-kilpailuissa vuonna 2010 voittaen B-lohkon kultaa sekä IA-divisioonan MM-kilpailuissa vuonna 2016, jolloin hän voitti kultaa.

Pretnar pelasi myös alle 20-vuotiaiden I-divisioonan MM-kilpailuissa vuosina 2005 ja 2006, joista ensimmäinen turnaus päättyi B-lohkon hopeaan ja jälkimmäinen A-lohkon pronssiin. Hän jakoi myös vuoden 2006 turnauksessa Slovenian sisäisen tehotilaston voiton kolmen muun pelaajan kanssa lukemalla +4. Pretnar pelasi myös alle 18-vuotiaiden I-divisioonan MM-kilpailuissa vuonna 2004.

## Tilastot

## Lähteet

*
*

### Viitteet
HMS Oxford (1749)

**HMS Oxford** oli Britannian kuninkaallisen laivaston vuonna 1749 vesillelaskettu 70-tykkinen kolmannen luokan linjalaiva.

## Valmistus
Alus tilattiin 31. elokuuta 1745 Woolwichin telakalta, missä köli laskettiin 24. helmikuuta 1746. Alus laskettiin vesille 15. marraskuuta 1749 ja valmistui 12. joulukuuta. Aluksen valmistuskustannukset olivat 31&nbsp;223 puntaa 11 shillinkiä ja 3 dimeä, mikä sisälsi varustamisen.

## Palvelus
Alus otettiin palvelukseen maaliskuussa 1775 päällikkönään George Carnegie (Northeskin jaarli) liitettynä Hawken laivasto-osastoon.

Alus tarkastettiin touko-heinäkuussa 1776 Chathamissa ja se siirrettiin reserviin. Alus muutettiin tammi-maaliskuussa 1777 Sheernessissä sairaalalaivaksi, missä tehtävässä se otettiin palvelukseen helmikuussa päällikkönään Richard Vavasor ja sijoitettiin Sheernessin satamaan. Alus upotettiin aallonmurtajaksi kesäkuussa 1783 Sheernessissä.

## Lähteet
*

### Viitteet
HMS Grafton (1750)

**HMS Grafton** oli Britannian Kuninkaallisen laivaston 1750 vesillelaskettu 70-tykkinen kolmannen luokan linjalaiva.

## Valmistus
Alus tilattiin 28. elokuuta 1744 ja tilaus uudistettiin 6. elokuuta Portsmouthin telakalta, missä köli laskettiin 11. syyskuuta. Alus laskettiin vesille 29. maaliskuuta 1750 ja valmistui 24. maaliskuuta 1755. Aluksen valmistuskustannukset olivat 28&nbsp;065 puntaa 17 shillinkiä ja 10 dimeä, mihin tuli lisäksi varustamiskuluja 2&nbsp;939 14 shillinkiä ja kuusi dimeä.

## Palvelus
Alus otettiin palvelukseen helmikuussa 1755 päällikkönään Charles Holmes. Alus lähti 11. toukokuuta täydennyksenä Boscawenille. Alus lähti 15. huhtikuuta Pohjois-Amerikkaan.

Alus palasi Britteinsaarille, missä se poistettiin palveluksesta vuonna 1763. Alus tarkastettiin 23. lokakuuta 1764 ja uudelleen 7. heinäkuuta 1767, mutta korjattavaa ei löytynyt. Alus myytiin 25. elokuuta 1767 Chathamissa 625 punnalla.

## Lähteet
*

### Viitteet
HMS Northumberland (1750)

**HMS Northumberland** oli Britannian kuninkaallisen laivaston vuonna 1750 vesillelaskettu 70-tykkinen kolmannen luokan linjalaiva.

## Valmistus
Alus tilattiin 22. kesäkuuta 1744 ja uudelleen 6. elokuuta 1745 Plymouthin telakalta, missä köli laskettiin 14. elokuuta. Alus laskettiin vesille 1. joulukuuta 1750 ja valmistui 11. huhtikuuta 1753. Aluksen valmistuskustannukset olivat 19&nbsp;645 puntaa ja viisi shillinkiä, minkä lisäksi 5&nbsp;918 puntaa ja 18 shillinkiä varustamiskustannuksia.

## Palvelus
Tammikuussa 1753 alus otettiin palvelukseen päällikkönään lordi Alexander Colvill. Se kuljetti vuoden aikana joukkoja Minorcalle, kunnes alus helmikuussa 1754 varustettiin vartiolaivaksi Plymouthiin.

Alus palasi 1774 Britteinsaarille palveluksesta poistettavaksi. Alus varustettiin syyskuussa 1775 Chathamissa merentakaisille alueille siirtoa varten. Se nimettiin amiraliteetin 13. syyskuuta 1777 antamalla päätöksellä *HMS Leviathaniksi* ja alus varustettiin syys-marraskuussa Chathamissa 30-tykkiseksi varastoalukseksi, jonka miehistöksi riitti 230 miestä.

Alus haaksirikkoutui 27. helmikuuta 1780 matkalla Jamaikalta Britteinsaarille.

## Lähteet
*

### Viitteet
Paperitähti

**Paperitähti** on Mika Kaurismäen ohjaama suomalais-ruotsalainen draamaelokuva vuodelta 1989. Julkisuuden kaltoin kohtelemasta valokuvamallista ja hänen vaikeista miessuhteistaan kertovan elokuvan pääosia näyttelevät Pirkko Hämäläinen, Kari Väänänen, Hannu Lauri ja Minna Soisalo. Kaurismäen alkuperäisaiheeseen perustuvan käsikirjoituksen laati ohjaajan kanssa elokuvatoimittaja Antti Lindqvist.

## Juoni
Julkisuuden ryöpytykseen joutuneen valokuvamalli Annan elämä luisuu raiteiltaan alkoholin, huonosti valittujen miesystävien ja skandaalilehdistön takia. Lopulta ex-missi pidätetään huumeista ja prostituutiosta epäiltynä.

## Näyttelijät

## Tuotanto
Elokuvan keskeisin mieshahmo on Kari Väänäsen näyttelemä väkivaltainen Ilja Kulovaara, joka nimeä myöten muistuttaa kirjailija Ilkka Kylävaaraa. Elokuvan on sanottu olevan Mika Kaurismäen kosto Ilkka Kylävaaralle, joka pahoinpiteli häntä ravintola Kosmoksessa Helsingissä elokuussa 1988 ja sai tapauksesta ehdollisen vankeustuomion. Kylävaara haastoi elokuvan tekijät oikeuteen kunnianloukkauksesta, mutta hävisi jutun. Käsikirjoittaja Antti Lindqvist kiisti, että Ilja Kulovaaran esikuvana olisi ollut Kylävaara ja nimesi lähtökohdiksi entisen missin Virpi Miettisen elämäntarinan sekä Juice Leskisen The Kinks -suomennoksen ”Paperitähdet”.

*Paperitähden* osatuottajana oli Svenska Filminstitutet ja elokuvaa kuvattiin Tukholmassa ja Österåkerissa. Kuvauksia tehtiin myös Suomessa Helsingissä ja Vantaalla. Samana vuonna Mika Kaurismäki viimeisteli myös tammikuussa 1989 ensi-iltansa saaneen elokuvan *[[Cha Cha Cha (elokuva)|Cha Cha Cha]]*.

## Vastaanotto

*Paperitähden* aihe, julkkis- ja sensaatiokulttuurin kritiikki, sai arvostelijat vertaamaan elokuvaa Risto Jarvan draamaan *[[Kun taivas putoaa...]]* (1972). *Paperitähden* taiteellisten ansioiden katsottiin kuitenkin jääneen Kaurismäen henkilökohtaisten loanheittomotiivien varjoon. ''Video-oppaassa'' vuodelta 1995 Esko Rautakorpi piti elokuvaa väkinäisenä ja käsikirjoitukseltaan hajanaisena ja antoi sille kaksi tähteä viidestä, mikä teoksen mukaan vastaa sanallista arviota ”keskinkertainen”.

Pirkko Hämäläinen sai pääosastaan Jussin ja valtion elokuvataidepalkinnon. *Paperitähti* sai neljällä esityskopiollaan kaikkiaan 22&nbsp;247 teatterikatsojaa.

Suomen televisiokanavilla elokuva on esitetty 1992, 1995, 2001, 2016, 2018 ja 2024. Elokuva on julkaistu myös VHS-videokasetilla ja DVD-levyllä.

## Lähteet